CELEX: C2005/057/62
Language: da
Date: 2005-03-05 00:00:00
Title: Sag T-502/04: Sag anlagt den 24. december 2004 af Stéphane Lopparelli mod Kommissionen for De Europæiske Fællesskaber

5.3.2005   
            
            
               DA
            
            
               Den Europæiske Unions Tidende
            
            
               C 57/36
            
         Sag anlagt den 24. december 2004 af Stéphane Lopparelli mod Kommissionen for De Europæiske Fællesskaber
   (Sag T-502/04)
   (2005/C 57/62)
   Processprog: fransk
   Ved De Europæiske Fællesskabers Ret i Første Instans er der den 24. december 2004 anlagt sag mod Kommissionen for De Europæiske Fællesskaber af Stéphane Lopparelli, Bruxelles, ved avocats Sébastien Orlandi, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af afgørelsen om tildeling af prioritetspoints til sagsøgeren i forfremmelsesåret 2003 samt af afgørelsen om ikke at opføre sagsøgeren på listen over tjenestemænd forfremmet til lønklasse A5 i samme forfremmelsesår.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har til støtte for søgsmålet for det første gjort gældende, at der er sket tilsidesættelse af vedtægtens artikel 5, 7, 26, 43 og 45 samt tilsidesættelse af princippet om sammenhæng mellem lønklasse og stilling og af princippet om ret til en karriere. Sagsøgeren har dernæst anført, at der ikke er foretaget en sammenligning på lige vilkår af fortjenesterne for alle tjenestemænd i samme lønklasse, hvilket er i strid med vedtægtens artikel 5, 7, 43 og 45 og med princippet om ret til en karriere.